**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 3**

(protokols Nr. 2, 1. p.)

**Par Madonas novada pašvaldības saistošo noteikumu Nr. 1 “Madonas novada pašvaldības nolikums” izdošanu**

Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka “līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi.” Saskaņā ar minēto tiesību normu šobrīd jaunizveidotās Madonas novada pašvaldības (turpmāk – Pašvaldība) administratīvajā teritorijā ir spēkā Madonas novada pašvaldības 2024. gada 29. februāra saistošie noteikumi Nr. 7 “Madonas novada pašvaldības nolikums” (domes lēmums Nr. 138, prot. Nr. 4, 79. p.) un Varakļānu novada pašvaldības 2023. gada 30. novembra saistošie noteikumus Nr. 6 “Varakļānu novada pašvaldības nolikums” (domes lēmums Nr. 14. 13.).

Pašvaldību likuma 49. panta pirmā daļa, nosaka, ka “Pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju.” Šobrīd Pašvaldības administratīvajā teritorijā ir spēkā divi saistošie noteikumi, kas nosaka Pašvaldības institucionālo sistēmu un darba organizāciju.

Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka “2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.” Pašvaldību likuma 10. panta pirmā daļas 1. punkts, nosaka, ka tikai Pašvaldības domes kompetencē ir izdot saistošos noteikumus, tostarp pašvaldības nolikumu.

Ņemot vērā minēto, lai nodrošinātu Pašvaldības darbību atbilstoši Latvijas Republikā spēkā esošajiem normatīvajiem aktiem un noteiktu Pašvaldības institucionālo sistēmu un darba organizāciju, Madonas novada pašvaldības domei ir jāizdod Madonas novada pašvaldības saistošie noteikumi “Madonas novada pašvaldības nolikums”.

Pamatojoties uz Administratīvo teritoriju un apdzīvoto vietu likuma pārejas noteikumu 33.8punktu un Pašvaldību likuma 10. panta pirmās daļas 1. punktu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

* 1. Izdot Madonas novada pašvaldības saistošos noteikumus Nr. 1 “Madonas novada pašvaldības nolikums”, kuri līdz ar to paskaidrojuma rakstu pievienojami šim lēmumam kā pielikumi;
	2. Pašvaldības izpilddirektoru noteikt par atbildīgo amatpersonu šī lēmuma izpildei.

 Domes priekšsēdētājs A. Lungevičs

*Gerda Kvanta 28080771*